0522.xml
وزیراعظم کے مشیر برائے قومی سلامتی و خارجہ امور سرتاج عزیز (کل) افغانستان کا دورہ کریں گے
اسلام آباد ۔ 17 اکتوبر (اے پی پی) وزیراعظم کے مشیر برائے قومی سلامتی و خارجہ امور سرتاج عزیز کل (اتوار کو) وزیراعظم کے خصوصی نمائندے کی حیثیت سے افغانستان کے دارالحکومت کابل کا دورہ کریں گے۔ اس دورہ کا مقصد وزیراعظم کی جانب سے افغانستان کے صدر محمد اشرف غنی احمد زئی کو پاکستان کے دورہ کی باضابطہ دعوت دینا ہے۔ وزیراعظم کے نمائندہ خصوصی افغان صدر کے دورہ پاکستان کے وقت اور تیاریوں کے حوالے بات چیت کریں گے۔ اس کے علاوہ وہ افغانستان کے قومی سلامتی کے مشیر سے بھی ملاقات کریں گے اور دوطرفہ و علاقائی امور پر تبادلہ خیال کریں گے۔
APP
17.10.14
0522p.xml
افغان صدر کو دورہ پاکستان کی دعوت دینے سرتاج عزیز کل کابل جائینگے
اسلام آبد(نامہ نگار خصوصی)وزیراعظم کے مشیر قومی سلامتی و امورخارجہ سرتاج عزیز کل افغانستان کے ایک روزہ دورے پر کابل جائینگے اور وزیراعظم نواز شریف کی جانب سے افغان صدر محمد اشرف غنی احمد زئی کو دورہ پاکستان کی دعوت دینگے۔گزشتہ روز دفتر خارجہ سے جاری بیان کے مطابق سرتاج عزیز وزیر اعظم کے خصوصی ایلچی کی حیثیت سے افغانستان کے صدر سے ملاقات کرینگے جبکہ افغان قومی سلامتی کے مشیر رنگین داد فر سے ملاقات میں باہمی تعلقات اور علاقائی تعاون کے امور پر تفصیلی گفتگو کرینگے۔
daily_dunya
18.10.14